Kiøbenhavns Postrytter, 1795-02-09
Paris, den 16 Januarii. J de sidste Dage har man atter fundet det fornødent, at udsende Patrouiller paa vore Gader. Hertil have formodentligen de overordentlig heftige Optrin imellem begge Partierne i Conventet givet Anledning. Courtois, der til sin Tid gav Rapport over Robespierres gjennemsee te Papirer, skal forleden Dag have havt sin Nød for at slippe fra en Complot Mordere. Foreningen imellem Billand, Collot, og Barrere, synes ogsaa at have tabt sig meget, og de to førstnævnte have offentligen, men hver for sig, søgt at retfærdiggiøre sig. Dubois Crance har udgivet et meget haardt Skrivt imod dem alle tre. Derimod har Collot i en anden Piece angrebet Tallien, og beskyldt ham for, at det var efter hans Ordre, at alle Bønderhusene i Naboelavet af Bordeaux bleve afbrændte. Tallien har igien fra sin Side vildet godtgiøre, at Collot var Hovedmanden for den stændige Behandling i Lion; og med det samme paalagt ham at bevise sin Beskyldning. Og da Biergpartiet i Conventets Tribuner endnu har mange Folk til sin Tieneste, for efter Omstændighederne at klappe eller knurre, saa blev denne forargelige Manoeuvre i Gaar denoneret i Conventet af Andre Du mont. Paa samme Tid fremlagde Montblanc-Sectionen en antiacobinisk Addresse, hvori der paastodes, at der var en stor Complot i Verk, at Jacobinerne vare overalt i fuld Bevægelse, og at Hovedplanen var, at giøre Folket oprørske over de dyre Tider, uagtet man dog nu er sikker paa Tilførsel. Videre paastodes i denne Addresse, at der endnu af og til hørdes tale om Kongeværdighed, som dog ey længer kan finde Sted hos de franske Republicanere, og at Maalet for alle disse Bevægelser, maatte være, igien at indføre Skrækkesystemmet, for at redde een eller anden stor Forbryder, som ellers vilde staae Fare. Da de jacobinske Tilhørere, efter Sædvane, toge til at knurre ved Addressens Oplæsning, ansaae Andre Dumont saadant med Rette som en Fornærmelse imod Conventet. Jsær stødte det ham, at man i Logerne tydeligen havde raabt, at Addressen vist nok skrev sig fra Pitts eller Coburgs Agenter. Her blev Larmen, større. Dumont raabte "Kunne vi da endnu længer taale denne betalte Roes eller Dadel, hvormed man insulterer og Skaffer Conventet sig ikke Respect, saa er det ude med os og med det almindelige Bedste. Chappe understøttede ham, og sagde: "Jeg troede, den Tid var forbi, at udhøkre Logerne, for at skaffe Vedkommende det bifald, de ellers vilde savne. Jeg har selv hørt Fruentimmere spørge adskillige af Conventets Lemmer, hvorledes disse vare fornøyet med dem, om de havde spillet deres Rolle tilgavns Vel ere Jacobinerne eengang styrtede, men deres Manoeuvrer finde desværre endne underhaanden Sted i Conventet. Bentabolle forklarede sig nok saa tydelig Conventet handler som Landsforrædere, naar det tillader, at man fremdeles infulterer det, naar en saa ærværdig Forsamling, der har proclameret Menneskets Rettigheder, og seiret over saamange Fiender, lader sig spotte af dertil betalte Uhyrer. Resultatet blev, at Conventet decreterede: "Enhver, som paa Tribunerne viser uanstændig Opførsel, skal paa Stedet arresteres; og Sikkerhedscommissionen skal herefter nøye paasee, at Orden og Rolighed finder Sted i vore Forsamlinger.